Uredba Komisije (ES) št. 879/2004

z dne 29. aprila 2004

o začasnem dovoljenju za novo vrsto uporabe že dovoljenega krmnega dodatka (Saccharomyces cervisiae)

(Besedilo se nanaša na EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/524/EGS z dne 23. novembra 1970 o krmnih dodatkih [1], kakor je nazadnje spremenjena z Uredbo/ES) št. 1756/2002 [2], in zlasti členov 3 in 9e(1) Direktive,

ob upoštevanju naslednjega:

(1) Direktiva 70/524/EGS določa, da brez dovoljenja Komisije ni mogoče dati v promet nobenega dodatka.

(2) Za dodatke iz dela II Priloge C k Direktivi 70/524, ki zajema mikroorganizme, se lahko da začasno dovoljenje za novo uporabo že dovoljenega dodatka, če so izpolnjeni pogoji iz navedene direktive in če se lahko glede na dostopne rezultate razumno predvideva, da bodo pri uporabi v prehrani živali učinkovali tako, kakor je določeno v členu 2(a) navedene direktive. Za dodatke iz dela II Priloge C k navedeni direktivi se to začasno dovoljenje lahko da za največ štiri leta.

(3) Uporaba pripravka z mikroorganizmi Saccharomyces cervisiae (MUCL 39885) je bila prvič začasno dovoljena za pujske in govedo za pitanje z Uredbo Komisije (ES) št. 1411/1999 [3].

(4) Predloženi se bili novi podatki v podporo vlogi, da se dovoljenje za ta dodatek razširi na krave molznice.

(5) Ocenitev vloge za dovoljenje, ki je bila predložena za novo vrsto uporabe tega dodatka, kaže, da so izpolnjeni pogoji za izdajo začasnega dovoljenja iz Direktive 70/524/EGS.

(6) Evropska agencija za varno hrano (Znanstveni panel o dodatkih in proizvodih ali snoveh, ki se uporabljajo v živalski krmi) je 27. januarja 2004 izdala pozitivno mnenje o varnosti tega dodatka pri uporabi za krave molznice pod pogoji uporabe iz Priloge k tej uredbi.

(7) Uporaba tega dodatka za krave molznice naj se torej začasno dovoli za štiri leta.

(8) Ocenitev vloge kaže, da bi bili potrebni nekateri postopki, zato da so delavci zaščiteni pred izpostavljenostjo dodatku iz Priloge. Ta zaščita bi bila zagotovljena z uporabo Direktive Sveta 89/391/EGS z dne 12. junija 1989 o uvajanju ukrepov za spodbujanje izboljšav varnosti in zdravja delavcev pri delu [4].

(9) Ukrepi, predvideni s to uredbo, so v skladu z mnenjem Stalnega odbora za prehransko verigo in zdravje živali –

SPREJELA NASLEDNJO UREDBO:

Člen 1

Začasno se dovoli uporaba pripravka iz skupine "mikroorganizmi", navedenega v Prilogi kot dodatka v prehrani živali pod pogoji iz te priloge.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. aprila 2004

Za Komisijo

David Byrne

Član Komisije

[1] UL L 270, 14.12.1970, str. 1.

[2] UL L 265, 3.10.2002, str. 1.

[3] UL L 164, 30.6.1999, str. 56.

[4] UL L 183, 29.6.1989, str. 1.

--------------------------------------------------

PRILOGA

Št. (ali št. ES) | Dodatek | Kemijska formula, | Vrsta ali kategorija živali | Zgornja meja starosti živali | Najmanjša vsebnost | Največja vsebnost | Druge določbe | Datum poteka veljavnosti dovoljenja za promet |

CFU/kg popolne krmne mešanice | CFU/kg popolne krmne mešanice |

Mikroorganizmi

14 | Saccharomyces cerevisiae MUCL 39885 | Pripravek s Saccharomyces cerevisiae z najmanjšo vsebnostjo: Prah, okrogle in ovalne granulirane oblike: 1 ×109 CFU/g dodatka | Krave molznice | - | 1,23 ×109 | 2,33 ×109 | V navodilih za uporabo dodatka in premiksa navedite temperaturo skladiščenja, rok trajanja in obstojnost pri peletiranju Količina za Saccharomyces cerevisiae v dnevnem obroku ne sme presegati 8,4 x 109CFU na 100 kg telesne mase do 600 kg. Pri masi nad 600 kg dodajte 0,9 x 109CFU za vsakih nadaljnjih 100 kg telesne mase. | 3.5.2008 |

--------------------------------------------------